Foto: Getty Images Xorvatiya terma jamoasi yarim himoyachisi Luka Modrich jahon chempionati 2-turida Argentinaga qarshi kechgan bahsning eng yaxshi futbolchisi deb topildi. Bu haqda FIFA rasmiy sayti ma’lum qildi. Nijniy Novgorodda kechgan o‘yin Xorvatiyaning 3:0 hisobidagi g‘alabasi bilan yakunlandi. Modrich 80-daqiqada jamoasining ikkinchi golini kiritdi. Eslatib o‘tamiz, Xorvatiya terma jamoasi sardori 1-turdagi Nigeriyaga qarshi bahsda ham uchrashuvning eng yaxshi futbolchisi deb topilgan edi.